RowingWomen’s Premium Tank Top
Tags: boat, csart, paddle, row, rower, rowing, rowing team, rudern, scull, sports, team
RowingSportsBoatPaddleRowRowerTeamWater SportsCsartRowing Team Leerling geskors ná bakleiery by spogskool in PE | Netwerk24
Leerling geskors ná bakleiery by spogskool in PE
Deur Cara-Lee Dorfling 30 Oktober 2019 16:15
’n Gr. 6-leerling van een van Port Elizabeth se spog-seunskole is voorlopig geskors nadat hy glo ’n medeleerling by die skool aangerand het.
Die slagoffer van die betrokke voorval by die Grey Junior School moes ’n operasie ondergaan ná die voorval, het die Oos-Kaapse onderwysdepartement gesê.
Maar die omstandighede en besonderhede rakende die voorval is nie deur Mali Mtima, woordvoerder van die departement, bekend gemaak nie.
“Dit is nog onduidelik wat gebeur het. Die ondersoek duur voort. Die saak is nog nie gefinaliseer nie en enige besonderhede wat ons nou bekend maak, kan die meriete van die saak in gevaar stel.”
Volgens Mtima word daar beweer dat die bakleiery Maandag tussen die twee gr. 6-leerlinge in skoolure uitgebreek het en dat een van hulle beseer is.
“Die voorval is by die distrikskantoor aangemeld en die een leerling is geskors, hangende die ondersoek na die voorval,” sê Mtima.
’n Tugverhoor is vir 4 November geskeduleer sodat die geskorste leerling eers sy eksamen kan voltooi.
Volgens Mtima het die departement reeds berading aan die beseerde leerling beskikbaar gestel.
Meer oor: Port Elizabeth | Grey Junior School | Skorsing | Spogskool
3 leerlinge vervolg ná seun (17) in bakleiery sterf